Uploaded by Sylvesteri
Joka hallitsee menneisyyttä, hallitsee tulevaisuutta.
Joka hallitsee nykyisyyttä, hallitsee menneisyyttä.
Tämä on meidän maamme. Rauhan ja runsauden maa.
Sopusoinnun ja toivon maa.
Tämä on maamme, Oseania.
Tämä on kansamme.
Se tekee työtä, ponnistelee, rakentaa.
Kansamme on maailman rakentaja.
Se kamppailee, taistelee, vuotaa verta, kuolee.
Kaupunkien kaduilla ja kaukaisilla taistelukentillä -
se taistelee unelmiemme murskaajia vastaan.
Keitä nämä ovat?
Petturit, petturit...!
He ovat pimeyden armeija.
Euraasian kavala murhaaja-armeija.
Afrikan ja Intian autiomaissa ja Australaasian valtamerillä -
rohkeat ja voimakkaat nuorukaisemme uhrataan -
barbaareille, joiden ainut kunnia on julmuus.
Mutta vaikka voitto on lähellä, -
pahanlaatuinen syöpäkasvain leviää joukossamme.
Huutakaa julki hänen nimensä!
Goldstein!
Puolue ei tee mitään hyvää. Edes sota ei ole todellinen.
Puolue haluaa, että uskotte meidän olevan sodassa, -
ohjatakseen vihanne pois sen oikeasta kohteesta, Puolueesta.
Isoveli on pelkkä Puolueen luoma kuvitteellinen hahmo.
Vallassa ovat tuntemattomat, kasvottomat hyväksikäyttäjät, -
jotka tuntemattomuuden suojassa hallitsevat vailla vastustusta.
Oseanialaiset, teitä sumutetaan.
Puolue ei palvele kansaa vaan itseään.
Me emme käy sotaa Euraasiaa vastaan.
Petturi!
Teistä muokataan kuuliaisia Puolueen orjia.
Myöntäkää vääryyden olemassaolo.
Puolue pommittaa omaa kansaansa.
Petturi!
Vihollisemme on Puolue, eivät euraasialaiset.
Karistakaa ies niskastanne, teillä ei ole hävittävää...
1984
IV, IV...
Vihjailu: poistettu. Tinkimättömyys: ajatusrikos...
Ajattele uuskielellä.
Ongelmatapauksissa katso Uuskielen sanakirjasta.
Times 14. 2. 84, haku Miniprod. Virhelaina suklaa oikaise.
Miniprod lupaa suklaa-annoksen pysyvän 30 grammassa
Times 14. 2. 84 sivu 3 otsikko 2, pitäisi kuulua:
Miniprod: suklaa-annos nousee 20:stä 25 grammaan viikossa.
Tunnustan levittäneeni Goldsteinin käskystä huhua, -
että sotaa käydään Itäaasiaa eikä Euraasiaa vastaan -
ja että vuosiin, sitten loistavan vallankumouksemme, -
en ole uskonut maamme tulevaisuuteen.
Väärensin hallituksen tiedotteita ja muutin tuotantolukuja.
Atomisodista juontuvan häiriintyneisyyden johdosta -
olin altis Goldsteinin vaikutukselle.
Olin itsepäinen ja itsekäs. Ryvin omaelämäajatuksissa.
Proletaarialueilla harrastin seksiä prostituoitujen kanssa.
Tartutin itseeni syfiliksen.
Tuohon aikaan otin yhteyden vastarintaan.
Arkkipetturi Goldstein itse määräsi minut murhaamaan...
Hemmetti!
Ajatusrikos on kuolema.
Ajatusrikoksesta ei seuraa kuolema, se on kuolema.
Ennen kuin edes painan kynän paperille -
olen syyllistynyt kaikista rikoksista suurimpaan.
Opettelin Goldsteinin kirjan ulkoa.
30 vuotta olen juonitellut Puoluetta vastaan.
Olin henkisesti ja fyysisesti sairas.
Kollegojeni Aaronsonin ja Rutherfordin kanssa -
väärensin Puolueen asiakirjoja, -
kuten Lontoosta poistumislupia ja matkalupia.
Niiden avulla agenttini liikkuivat vapaasti Ilmakaista 1:llä -
lietsomassa kapinaa -
ja suunnittelemassa Oseanian ylimmän johdon tuhoa...
4. huhtikuuta 1984.
Luulisin.
Menneisyyteen tai tulevaisuuteen -
aikaan, jossa ajattelu on vapaata.
Isonveljen ja Ajatuspoliisin aikakaudelta -
kuollut mies lähettää terveisiä.
Ryhmä 30 - 40, paikoillenne.
Kuka pystyy koskettamaan varpaitaan.
Lantiosta taivuttaen, veljet ja siskot. Yks, kaks...
Smith! 6079, Smith, W.
Sinä juuri, taivuta syvempään.
Et edes yritä. Katso minua.
Näin se pitää tehdä, veli.
Alle 45-vuotiaat pystyvät koskettamaan varpaitaan.
Olen 39 ja neljän lapsen äiti.
Kaikki eivät pääse etulinjaan.
Muistakaa poikiemme kärsimyksiä Malabarin rintamalla.
Lämminvesivaraajien tuotanto on noussut 1,5 prosenttia -
kytkimien 4,5 prosenttia, sähköjohtojen 10 prosenttia...
Huomenta, Smith. - Parsons.
Kuulitko huhun? - En. Hyviä uutisiako?
Kyllä vaan. Suklaa-annos nousee. - Ihanko totta?
25 grammaan viikossa. Kaksoisplushyvä juttu.
Minulta on muuten partaterät päässeet loppumaan.
Olisiko sinulla ylimääräisiä? - Valitan, viimeinen on menossa.
Vuonna 1983 hiilentuotanto nousi 630 miljoonaan tonniin.
1976 tuotanto oli 605 miljoonaa tonnia, lisäystä oli 4,1 prosenttia.
Traktoreita valmistui 1,3 miljoonaa, lisäys 17,6 prosenttia...
Olisiko sinulla partateriä? - Olen etsinyt kaikkialta.
Olen käyttänyt samaa terää kuusi viikkoa.
Näitkö eiliset hirttäjäiset?
Olin töissä, mutta näen ne kaukoruudulta.
Otetaan gini samalla.
Kaksi minulle.
Yksi gini.
...2,2 miljoonaa raskasta Victory-konekivääriä, -
6 miljoonaa kiväärikranaattia, 9 miljoonaa käsikranaattia...
Mitä uuskielikomiteaan kuuluu? - Ylitöitä.
Adjektiiveja hävitetään pluspaljon.
Plusiso ongelma on saada kieli tieteellisen kehityksen tasalle.
Niin.
Sanojen hävittäminen on kaunis asia.
Et ole vielä nähnyt sanakirjan 10. painosta. Se on näin ohut.
11. painoksesta tulee näin ohut.
Vallankumous on valmis, kun kieli on täydellistä.
Kun käännöksen tilalle saadaan automaattireaktio.
Itsekuri käy turhaksi. Kieli tulee suoraan sydämestä.
Puhtaan kielen myötä vapaudumme goldsteinismista lopullisesti.
Olen täysin samaa mieltä, veli.
Kiitos kuuluu johtajalle ja Puolueen työntekijöille!
Smith, Syme.
On rohkaiseva ajatus, -
että 2050 kukaan ei kykene tällaiseen keskusteluun.
Paitsi prolet. - Proletaarit nyt ovatkin elukoita.
Näittekö hirttäjäiset? Minä en ehtinyt perhanan komiteoilta.
Kaksoisplushyvää.
Tässä muhennoksessa ei ole kai palaakaan lihaa.
Se näyttää ja maistuu lihalta muttei ole lihaa. Kaksoisplushyvää.
Eikö maistu, Smith? - Toki. Vähän tuhtia minulle.
Saisinko minä sitten...?
Veljet ja siskot. Tuotantotaistelu on voitettu!
Elintaso on noussut 20 prosenttia viime vuonna.
Puoluetyöntekijät ovat ilmaisseet spontaania iloaan.
Kolmivuotissuunnitelman tavoiteylityksen kunniaksi -
suklaa-annos on nostettu 25 grammaan viikossa.
Jos toivoa on, se on proleissa.
Jos he tiedostaisivat voimansa, heidän ei tarvitsisi juonitella.
Historia ei merkitse heille mitään.
Se tapahtui kolme vuotta sitten, pimeänä iltana.
Väistin partiot ja livahdin proletaarien alueelle.
Kaduilla ei ollut ketään, kaukoruutuja ei näkynyt.
Nainen sanoi: "Kaksi dollaria".
Lähdin hänen mukaansa.
Hänellä oli nuoret, paksulti maalatut kasvot.
Viehätyin meikistä, -
naamiomaisesta vaaleudesta ja kirkkaanpunaisista huulista.
Tule nyt vain.
Esileikkejä ei ollut.
Kuolleiden luteiden ja halvan parfyymin hajussa -
tein sen yhtä kaikki.
Sisärenkaan veli Rutherford saatuaan 2. luokan ansiomerkin
Rutherford epähenkilö, korvaava Ogilvy.
Ogilvyn elokerta: sotasankari, kuollut hiljan Malabarissa.
Myönnetty postuumisti huomattava 2. luokan ansiomerkki.
Olen syyllistynyt sabotaasiin, Puolueen varojen kavallukseen, -
sotasalaisuuksien myyntiin, rahan ottamiseen Euraasialta.
Olen seksuaalisesti poikkeava ja ajatusrikollinen.
Hyödynsin virkaani rauhan ministeriössä -
voidakseni johtaa harhaan Itäaasian liittolaisia -
ja turmella nuorisoa kumouksellisilla kirjoilla ja huumeilla.
Olen syyllinen jokaiseen syytekohtaan...
Alla kastanjapuun oksaston -
minä petin sinut, sinä petit minut...
Pyydän vain, että hyväksytte rakkauteni johtajaamme kohtaan.
Voinko olla avuksi?
Etsittekö jotain erityistä?
Kävin jo kerran. Etsin partateriä.
Myitte minulle muistikirjan. - Aivan, aivan.
Katselkaa vapaasti vain.
Mikä tämä on?
Kaunis esine. Yli sata vuotta vanha.
Neljä dollaria.
Ehkä tahtoisitte vilkaista yläkerran huonetta.
Vaikka eihän siellä paljonkaan ole.
Vaimoni kuoli, ja yritän myydä huonekaluja.
Kaunis sänky, jos sen vain saisi puhdistettua luteista.
Kiinnostavatko vanhat kuvat?
Kehys on seinässä kiinni, mutta voin irrottaa sen.
Miten tämä on säilynyt? Tiedän, mitä se esittää.
Museota samalla kadulla kuin oikeuspalatsi.
Herkkuja ja hedelmiä soivat St. Clemensin kellot...
Mitä tuo oli? - Jotakin vanhaa.
Sota on rauhaa. Vapaus on orjuutta.
Tietämättömyys on voimaa.
Tahdonvoiman voitto orgasmista.
Seksinvastaisen liiton kokous -
juhlisti avioliittojen määrän puolittumista.
Yli 10 000 Puolueen naista antoi selibaattilupauksen...
Inhoan sitä naista.
Hänet pitäisi tappaa ennen kuin hän ilmiantaa minut.
Olen inhonnut häntä ensi näkemästä.
Sektori 43: 929 miestä, 753 naista...
Sattuiko sinuun? - Ei tämä mitään.
Käteni vain... Se on kohta kunnossa.
Veli, voisitko...?
Oletko kunnossa?
Pikkujuttu. Kolautin vain ranteeni.
Kiitos, veli.
Rakastan sinua
Voiton aukio
Kuka hän on? Tiedän, että hän työskentelee porno-osastolla.
Luultavasti proletaarien romaaninkirjoituskoneilla.
Saanko jakoavaimen, rouva Parsons?
Altaan alla, vieressänne.
Kiitos, veli.
En olisi vaivannut, mutta mies on taas komiteoissa.
Tiedättehän meidät Parsonsit. - Sinä olet ajatusrikollinen.
Lapset ovat olleet sisällä... Kiitos, veli.
Huomio, huomio!
Tuoreita uutisia Malabarin rintamalta.
Oseanian joukot voittivat taistelun Etelä-Intiassa.
Sota Euraasiaa vastaan on lähellä loppuaan.
40 000 vihollissotilasta on surmattu tai vangittu.
Tappakaa, tappakaa...!
Kuuletko minut? - Kuulen.
Onko sinulla lupa poistua Lontoosta? - On.
Saatko sunnuntai-iltapäivän vapaaksi? - Saan.
Ota tämä.
Luotan siihen, että tuhoat tiedon.
Pääsetkö varmasti tulemaan? - Pääsen.
Oletko yksin, veli?
En. Etsin Vicmanin yhteisön patikkaryhmää.
Viivästyin ministeriön kiiretöiden takia.
Laulamme sotalaivojen sotilaille, -
sotilaille taistelukenttien.
Laulamme ilmasotamiehille ja satoa tuottaville viljelijöille.
Me lapset olemme tulevaisuuden rakentajia.
Me lapset vannomme Sinulle pelotonta uskollisuutta.
Vannomme kuolevamme arvokkaasti...
...Isonveljen johtamassa operaatiossa -
Euraasian raskaat divisioonat tuhottiin täysin.
Katso.
Tämä on unta.
Minä haluan sinua.
Ei täällä. Metsässä on turvallisempaa.
Oletko tehnyt tätä aikaisemmin? - Tietenkin, satoja kertoja.
Puolueen jäsenien kanssa? - Niin.
Sisäpiirin jäsenien? - En niiden paskiaisten. Moni tekisi senkin.
Vihaan puhtautta ja hyvyyttä.
En siedä hyveitä. Kaikkien pitää olla turmeltuneita.
Sitten sovin sinulle. Olen läpikotaisin turmeltunut.
Teetkö sitä mielelläsi? Siis muidenkin kanssa.
Rakastan sitä.
Winston. Tapaamme paikassa, jossa ei ole pimeyttä.
Proletaarien luku- ja kirjoitus- taito on noussut 56 prosenttia.
Proletaarien lapsikuolleisuus on laskenut 12 prosenttia.
Leukemia, tuberkuloosi ja aivokalvontulehdus -
ovat vähentyneet selvästi.
Ruoan laadun paraneminen on vähentänyt riisitautia.
Silmäsairaudet sekä keuhko- kuume- ja isorokkokuolleisuus -
ovat harvinaistuneet.
Parantunut viemäröinti on kohentanut terveystilannetta.
Tuholaistyöntekijät ilmoittavat -
että rottia on 50 prosenttia vähemmän proletaarialueilla.
Lopuksi vielä sananen uudesta neurologisesta läpimurrosta.
Kun orgasmista on päästy eroon, on voitettu viimeinen este -
Ingsocin periaatteiden psykologiselle hyväksymiselle.
Toisin sanoen harhaoppinen pyrkimys omaelämään, -
mikä jatkuvasti uhkaa perheen luonnollista rapautumista -
ei enää saa organismin biologista tukea.
Tiedämme, että perheen biologinen ja sosiaalinen stimulointi -
johtaa yksityisten tarpeiden pohtimiseen -
ja harhaoppisiin lojaliteetteihin, jotka johtavat ajatusrikokseen.
Artsem ja orgasmin neutralisointi tekevät perheestä tarpeettoman, -
kunnes siitä tulee mahdoton käsite. Kiitos.
Anteeksi, veli.
Pudotit mustekynäsi. - Kiitos, sisko.
Euraasian sotalaivat ovat laskeneet maihin yli 300 000 sotilasta...
KYLLÄ
Ei paljonkaan. - Ei.
Nykyään ei enää ole paljon jäljellä.
Sodat... Poliisi ei juuri pidä meistä.
Paljonko huone maksaa?
Neljä dollaria viikolta.
Petturi! Petturi!
Kuolema petturille! Rikollinen!
IV, IV, IV...
Valmisteilla on sotalaivoilla, usealla divisioonalla -
sekä nelinkertaisella ohjusmäärällä tehtävä isku -
Ilmakaista 1:n tiheimmin asuttuja alueita vastaan.
Mitä typeryyttä. Astumme tahallamme askeleen kohti hautaa.
Miksi hän hyväksyi ajatukseni? Hän on aina niin varovainen.
Hei.
Minäpä näytän, mitä toin.
Katso.
Mitä se on?
Oikeaa sokeria. Ei sakariinia.
Sitten on leipä, kunnon vaalea vuokaleipä, -
ja hilloa.
Purkki oikeaa maitoa.
Katso...
Kahvia.
Oikeaa kahvia. - Sisäpiiristä, puoli kiloa.
Mistä ihmeestä sait ne? - Niillä roistoilla on mitä vain.
Etkö ole mielissäsi? - Tietysti olen.
Oikeaa teetä.
Teetä onkin saanut hyvin. Intia on kai valloitettu.
Haluan sinua. - Ja minä sinua.
Odota. Käänny poispäin ja katso vasta, kun sanon.
Kuuntele.
Kuinka koneen tekemä laulu voi kuulostaa noin kauniilta?
Nyt saat katsoa.
Minä... - Winston...
Pidätkö sinä minusta?
Enemmän kuin koskaan.
Onko ollut aika, jolloin tämä oli tavallista?
Huomio!
Valtavia sotatoimia valmistellaan Saharassa -
sota-alueen sektoreilla 17 ja 18...
On olemassa totuus ja epätotuus.
Vapaus on vapautta sanoa: kaksi plus kaksi on neljä.
Jos tämä taataan, kaikki muu seuraa.
Ingsocin näkemys šakista
Times, 31. 10. 81.
Tillotson minishakin voittaja. Kuvapyyntö. Elokerta seuraa.
Huomio!
Välinekomitean ulkorengasjäsenet ilmoittautukoot...
Alla kastanjapuun oksaston -
minä petin sinut, sinä petit minut...
Smith.
Olen lukenut Timesistä uuskielisiä artikkeleitanne.
Kirjoitatte tyylikkäästi monen muunkin mielestä.
Puhuin ystävänne kanssa, sen asiantuntijan.
En juuri nyt muista hänen nimeään.
Olette käyttänyt paria epäsanaa, uutta sellaista tosin.
Onko Uuskielen sanakirjan 10. painos jo tuttu?
Käytämme 9. painosta arkisto-osastolla.
Muutama ennakkokappale on kierrossa. Minullakin on yksi.
Saattaisitte olla kiinnostunut. - Kyllä vain.
Siinä on plustaitavia muutoksia. Annan osoitteeni.
Olen yleensä iltaisin kotona. Muutoin palvelija antaa kirjan.
14 000 Voiton Vampyyria, 6 700 Ingsocin kadettia -
4 600 Ingsocin merikadettia -
12 300 miehitettyä Porteous-ohjusta -
31 000 Victory-pommittajaa, 23 000 Isoveli-pommittajaa...
Viimeinkin se tapahtui. Olen saanut kutsun.
Tuntuu kuin olisin odottanut sitä koko elämäni.
...nimetään Oseanian sankarin, aliluutnantti Ogilvyn mukaan.
Hänelle on postuumisti myönnetty huomattava ansiomerkki -
urheudesta loistavassa voitossamme Itäaasian joukoista -
Malabarin rintamalla Intiassa.
IV varoittaa Euraasian hyökkäyksestä Pohjois-Afrikassa
Puolet vedestä on kiehunut pois.
Paljonko kello on? - 21.00
Mihin aikaan asunnossasi sammutetaan valot? - 23.30.
Meillä ne sammutetaan kello 23.
Mikä se on? - En tiedä.
Palanen historiaa, jota ei ole muistettu muuttaa.
Viesti sadan vuoden takaa.
Herkkuja ja hedelmiä soivat St. Clemensin kellot...
Olet kolme penniä velkaa, St. Martinin kellot kolkkaa...
Kuka opetti tuon sinulle? Mikä se on?
En tiedä. Minä vain osaan sen.
Meidän kannattaisi lopettaa hyvän sään aikana -
ja olla tapaamatta enää koskaan.
Hyvä onni ei voi jatkua.
Sinä olet nuori, viaton, tavallisen näköinen.
Jos pysyt erossa kaltaisistani, saatat jäädä henkiin.
Teen niin kuin sinä. Olen päätökseni tehnyt.
Olen hyvä pysymään hengissä.
Milloin tapaamme?
Emme moneen viikkoon. Se ei ole turvallista.
Odota puoli tuntia.
Rakastan sinua.
Julia...
Uskotko, että vastarinta on todellista?
En. Mikään ei ole todellista.
Höyrypommi yläpuolella! Maahan!
Kellon ympäri plus 153 sarjaa silmissä P.M.A. Willmerin...
Oseania käy sotaa Itäaasiaa vastaan. Niin on aina ollut.
Euraasia on liittolaisemme niin kuin on aina ollut.
Kaikki katoaa sumuun.
Mennyt pyyhitään pois, pyyhkiminen unohtuu.
Valheesta tulee totuus, sitten taas valhe.
Mikä hätänä?
Näin unta -
äidistäni.
Mitä, kultaseni?
Se tapahtui sotien aikaan, ennen Puoluetta.
Winston!
En voinut olla ottamatta sitä.
Tiesin tehneeni väärin enkä mahtanut itselleni mitään.
Kun palasin kotiin tunteja myöhemmin -
äiti ja sisko olivat poissa.
En nähnyt heitä enää.
Tärkeää ei ole elossa pysyminen vaan ihmisenä pysyminen.
Oleellisinta on, ettemme petä toisiamme.
Jos tarkoitat tunnustamista, sitä ei voi välttää.
Jokainen tunnustaa, sille ei mahda mitään.
En tarkoita tunnustamista, se ei ole pettämistä.
Tarkoitan tunteita. Jos tunteeni saadaan muutettua, -
niin että lakkaan rakastamasta sinua, se olisi todellinen petos.
Siihen ne eivät pysty. Se on ainoa, mihin ne eivät kykene.
Ne voivat kiduttaa ja saada meidät sanomaan vaikka mitä, -
mutta sitä he eivät saa meitä uskomaan.
Ne eivät pääse sisimpään, sydämeen.
Menen tapaamaan O'Brienia. - Tiedän.
Ulkorenkaan jäsen 53922, Hicks -
Minirec, proletaariasiain osasto.
Ulkorenkaan jäsen 22315, Howard, Miniprod, sairaalaosasto...
Ulkorenkaan jäsen 9106, Dodds, Minitrue, porno-osasto...
Artikkelit 1,5,7 täyshyväksytty piste.
Artikkelin 6 ehdotus kaksoisplusnaurettava -
ajatusrikoksen rajoilla, poistetaan piste loppu.
Tätä ei taida siellä ulkorenkaassa pahemmin saada.
Johtajallemme.
Sabotöörien pesäpaikkoja on löydetty lisää -
ja pidätyksiä on tulossa.
Te voitte... - Kyllä. Etuoikeuksiamme.
Saako olla lisää? Sitä sanotaan viiniksi.
Jotkut ajatusrikolliset väittävät, ettei vastarintaa ole.
Usko pois, Winston, vastarinta on hyvin todellinen.
Et ehkä ole tutustunut sen toimintatapoihin.
Seuraan tarkasti uutisia. - Aivan.
Ehkäpä kuvittelet valtavan salaliittolaisten verkoston -
suunnittelevan julmuuksia horjuttaakseen yleistä kuria.
Todellisuus on äärettömän paljon hienojakoisempi.
Jos Goldstein joutuisi kiinni, emme saisi listaa agenteista.
Sellaista listaa ei ole.
He eivät ole organisaatio tuntemassamme mielessä.
Heitä yhdistää vain aate.
Muutos ei ole mahdollinen heidän elinaikanaan.
He eivät voi toimia joukkona Ajatuspoliisin nähden.
Yksilöinä he petkuttavat, väärentävät, kiristävät, -
turmelevat lapsia, levittävät tauteja ja prostituutiota -
vaikka sanovat levittävänsä tietoa sukupolvelta toiselle.
Kunnes viimein, tuhannen vuoden päästä...
Tämä on teille varmasti kiintoisaa luettavaa.
Kiitos.
Näkemiin, veli. - Näkemiin, veli.
Aseistautumattomaan kylään hyökättiin raketein.
4 000 puolustuskyvytöntä ja viatonta oseanialaista murhattiin.
Tämä ei enää ole sotaa vaan harkittua murhaa.
Tähän asti sotaa on käyty kunniakkaasti ja urheasti -
totuuden ja oikeudenmukaisuuden perinteitä noudattaen.
Tähän hetkeen asti.
Veljet ja sisaret. Petomaisten julmuuksien loputon luettelo, -
joka nyt väistämättä seuraa, on lopetettava ja lopetetaan.
Pimeyden voimat ja niiden kätyrit, maansa pettäneet lierot, -
on hävitettävä ja tullaan hävittämään maan päältä.
Heidät on murskattava, heidät on poljettava maahan...!
Harvainvaltaisen kollektivismin teoria ja käytäntö - Emmanuel Goldstein
Luku 1 Tietämättömyys on voimaa
...kuolema!
Veljet ja sisaret! Viikon päästä tällä aukiolla -
osoitamme päättäväisyytemme -
ja annamme varoituksen Puolueen ja Valtion uhkaajille.
Teloitamme julkisesti saman määrän itäaasialaisia vankeja -
hirttämällä, suolestamalla ja repimällä jäsenet irti!
IV, IV...
"Kaksoisajattelun periaatteiden mukaisesti ei ole väliä, -
onko sota todellinen tai onko voitto mahdollinen."
"Sotaa ei ole määrä voittaa, vaan sen on määrä jatkua."
"Sodankäynnissä on oleellista ihmistyön tuloksien tuhoaminen."
"Hierarkkinen yhteiskunta -
voi perustua vain köyhyyteen ja tietämättömyyteen."
"Sodat suunnitellaan aina niin, että nälänhätä uhkaa alati."
"Hallitseva luokka käy sotaa omia alaisiaan vastaan."
"Tavoitteena ei ole voitto Euraasiasta tai Itäaasiasta -
vaan se, että yhteiskunnan rakenne pysyy ennallaan."
Julia. Oletko valveilla?
Julia. On olemassa totuus ja epätotuus.
Jos kuuluu vähemmistöön, ei välttämättä ole hullu.
Julia, rakkaani.
Ymmärrän, miten, mutten ymmärrä, miksi.
Minun on nälkä. Keitetään lisää kahvia.
Vesi on kylmää.
Se ihastus oli ohi pian kuin päivä huhtikuun...
Öljy on lopussa. Kummallista, luulin että astia on täynnä.
Aika kaiken parantaa, niin sanotaan.
Unohdus aina rauhan tuo.
Mutta mennyt murhe yhä sydäntä kouristaa...
Hän on kaunis.
Ainakin metrin lantio. - Hän on kaunis omalla tavallaan.
Tulevaisuus on hänen.
Me olemme kuolleita. - Me olemme kuolleita.
Te olette kuolleita!
Pysykää paikoillanne. Liikkukaa vasta kun käsketään.
Nyt ne näkevät meidät. - Nyt me näemme teidät.
Kädet niskan taakse. Astukaa keskelle huonetta.
Seiskää selät vastakkain, älkääkä koskeko toisianne.
Talo on piiritetty. - Talo on piiritetty!
Voimme kai saman tien hyvästellä.
Voitte saman tien hyvästellä. Ja kun asia tuli puheeksi:
"Kun kynttilä sänkyynne valon tuo -
näkee kopteri silpoa kaulanne nuo."
Nosta tuo ylös.
Ajatuspoliisi.
6079, Smith! Silmät auki.
Parsons!
Pysy loitolla minusta, Smith.
Olen Goldsteinin agentti.
En tiennyt sitä itsekään.
Ajatusrikos on salakavala, se ikään kuin hiipii kimppuun.
Tyttäreni sai sen selville.
Olen kovin ylpeä hänestä.
Olen kiitollinen siitä, että paljastuin ajoissa.
Ei kai minua ammuta?
Minusta olisi paljon hyötyä työleirillä.
Huone 101!
Ei, älkää.
Ei teidän tarvitse viedä minua sinne.
Tunnustan ihan mitä vain.
Olen jo kertonut kaiken.
Mitä te haluatte minun tietävän?
Viekää ennemmin hänet, hän on ajatusrikollinen.
Ne saivat teidätkin. - Jo kauan sitten.
Tiesit, että näin kävisi, Winston.
Älä petä itseäsi. Olet aina tiennyt sen.
Kuvat sinusta ja tytöstä käytetään proletaarien tarpeisiin.
Tiedätkö, missä olet?
En, mutta voin arvata.
Rakkauden ministeriössäkö?
Tiedätkö, miten kauan olet ollut täällä?
En. Viikkoja, kuukausia?
Tiedätkö, miksi olet täällä?
Kerronko, miksi sinut on tuotu tänne?
Jotta paranisit, tulisit järkiisi. - Niin.
Se oli neljäkymmentä. Asteikko ulottuu sataan.
Keskustelumme aikana voin tuottaa sinulle kipua.
Niin suurta kipua kuin haluan. - Kyllä.
Tiedät varsin hyvin, mikä sinua vaivaa.
Olet tiennyt jo vuosia haluamatta myöntää sitä.
Olet mielenvikainen. Sinulla on huono muisti.
Et ole yrittänyt parantaa itseäsi, koska et ole halunnut.
Pieni tahdonponnistus oli sinulle liian suuri.
Esimerkiksi: mitä ylivaltiota vastaan Oseania käy sotaa?
Itäaasiaa. Oseania on sodassa Itäaasiaa vastaan.
Itäaasiaa. Hyvä.
Eikö Oseania olekin aina ollut sodassa Itäaasiaa vastaan?
Kerro, mitä luulet muistavasi.
Muistan, että vielä viikko ennen pidätystäni -
emme sotineet Itäaasiaa vaan Euraasiaa vastaan.
Sitä kesti kaiketi neljä vuotta.
Toinen esimerkki: pahat harhakuvitelmat.
Olet nähnyt näkyjä valokuvista, luulet pitäneesi niitä käsissäsi.
Niitä ei ole ollut olemassa.
Sano, mitä olit sanomassa.
Ne ovat olemassa muistoissani. Minä muistan.
Te muistatte. - Minä en muista.
Vain kurinalainen mieli näkee todellisuuden.
Tarvitaan tietoista itsetuhoa, tahdonponnistusta.
Muistatko kirjoittaneesi päiväkirjaasi:
"Vapaus on vapautta sanoa: kaksi plus kaksi on neljä"?
Muistan.
Montako sormea on pystyssä? - Neljä.
Mikäli Puolue sanoo, että niitä on viisi, montako niitä on?
Viisi.
Tuo ei auta. Valehtelet.
Montako sormea?
Neljä. Mitä muuta voin sanoa?
Viisi tai neljä. Miten vain, kunhan lopetatte.
Lopettakaa tämä tuska!
Minkä minä sille voin?
Minkä minä voin sille, minkä näen omin silmin?
Kaksi plus kaksi on neljä.
Toisinaan. Joskus summa on viisi, joskus taas kolme.
Joskus kaikkea kolmea samanaikaisesti.
Menneisyys, nykyisyys ja tulevaisuus -
ovat kaikki riippuvaisia toisistaan.
Todellisuus on ihmismielessä.
Ei yksilön mielessä, joka on erehtyvä ja katoava, -
vaan Puolueen mielessä, joka on kollektiivinen ja kuolematon.
Uudelleen. - Ei!
Montako sormea, Winston? - Neljä.
Sormia on kai neljä, vaikka toivon, että voisin nähdä viisi.
Toivotko vakuuttavasi minut vai toivotko todella näkeväsi ne?
Toivon todella näkeväni ne.
Uudelleen.
Montako nyt, Winston?
En tiedä. En tiedä.
Nyt on parempi.
Kukaan ei pääse pakoon. Täällä ei ole marttyyrejä.
Kaikki täällä tehdyt tunnustukset ovat tosia.
Emme tuhoa kerettiläistä siksi, että hän vastustaa meitä.
Niin kauan kuin hän vastustaa, häntä ei tuhota.
Hänestä tulee yksi meistä ennen kuin tapamme hänet.
Teemme aivoista täydelliset ennen kuin räjäytämme ne.
Kun jäljellä on vain surua ja rakkautta Isoonveljeen, -
nostamme sinut historian virrasta.
Muutamme sinut kaasuksi, jonka syydämme stratosfääriin.
Sinusta ei jää jäljelle mitään.
Ei nimeä rekisteriin, ei muistoa kenenkään mieleen.
Sinut hävitetään menneisyydestä ja tulevaisuudesta.
3 000.
Tällä kertaa se ei koske.
Ennen kuin lopetamme tältä erää, saat kysyä, mitä tahdot.
Tahdon, että tyhjennät mielesi.
Julia?
Hän kavalsi sinut välittömästi, varauksetta.
Kapinallisuus, vilppi, hullutus ja halpamaisuus ovat poissa hänestä.
Onko Isoveli olemassa? - Tietenkin.
Samalla tavalla kuin minä?
Sinä et ole olemassa.
Et ole esittänyt mieltäsi eniten polttavaa kysymystä.
Tiedät, mitä on huoneessa 101.
Jokainen tietää, mitä on huoneessa 101.
Katso minua silmiin.
Mitä maata vastaan Oseania käy sotaa?
En muista.
Oseania käy sotaa Itäaasiaa vastaan. Muistatko nyt? - Muistan.
Montako sormea on pystyssä? - Viisi.
Nyt ainakin huomaat, että se on mahdollista.
Olet ymmärtänyt menneisyyden ja nykyisyyden realiteetit.
Miten on tulevaisuuden laita?
Kysymys: miten ihminen saa toisen ihmisen valtaansa?
Tuottamalla hänelle kärsimystä. - Täsmälleen.
Kuuliaisuus ei riitä.
Valta on tuskan ja nöyryytyksen tuottamista.
Muuten siitä ei ole takeita.
Valta on sitä, että ihmismieli revitään hajalle -
ja kootaan uudestaan halutun muotin mukaiseksi.
Valta ei ole väline, vaan päämäärä.
Maailmassamme on vain riemusaattoa ja itsensä alentamista.
Kaiken muun tuhoamme. Miksi menneisyys kielletään?
Siksi, että kun ihmisen voi leikata irti menneisyydestään, -
hänet voi erottaa perheestä, lapsista, muista ihmisistä.
Ei ole muuta lojaalisuutta kuin lojaalisuus Puolueelle.
Ei muuta rakkautta kuin rakkaus Isoonveljeen.
Kaikki ylimääräiset nautinnot me tuhoamme.
Jos tahdot nähdä tulevaisuuden, Winston, -
kuvittele saapasta, joka ikuisesti tallaa ihmiskasvoja.
Ajattelet, että kasvoni ovat vanhat ja väsyneet, -
että samalla, kun puhun vallasta, ruumiini vääjäämättä rappeutuu.
Yksilö on kuitenkin pelkkä solu, -
ja solun uupuminen merkitsee organismin elinvoimaa.
Te epäonnistutte. - Miksi?
Yritätte mahdotonta.
Pelolla ja vihalla ei ole elämää.
Miksi viha on vähemmän tärkeää kuin rakkaus? - En tiedä.
Jollakin tavalla te epäonnistutte. Jokin koituu tuhoksenne.
Kärsitte tappion elämälle. - Kontrolloimme elämää joka tasolla.
Me luomme ihmisluonnon. Ihmistä voi muovata loputtomiin.
Vieläkö elätät vanhaa toivettasi proletaarien noususta?
Heitä se mielestäsi. He ovat avuttomia eläimiä.
Ihmisyys on yhtä kuin Puolue. - Olkoon.
Lopulta he perivät teistä voiton.
Ennemmin tai myöhemmin he repivät teidät kappaleiksi.
Millä perusteella? - Goldsteinin kirjan perusteella.
Minä kirjoitin sen. Tai ainakin osallistuin kirjoittamiseen.
Yksikään kirja ei ole yksilön kirjoittama.
Minä vain uskon niin. Tiedän, että epäonnistutte.
On jotain, jokin henki, jota ette ikinä voi voittaa.
Mikä tämä voimanlähde on?
En tiedä. Ihmisen sisin olemus.
Oletko mielestäsi ihminen? - Olen.
Jos sinä olet ihminen, olet viimeinen ihminen.
Kuolette sukupuuttoon. Me perimme paikkanne.
Tajuatko olevasi yksin? Olet historian ulkopuolella.
Sinua ei ole.
Nouse.
Tule tänne.
Katso nyt itseäsi. Sinähän vallan mätänet.
Tuo on viimeinen ihminen.
Jos sinä olet ihminen, tuossa on ihmisyys.
Se ei kestä ikuisesti.
Voit paeta ihmisyydestä milloin vain. Kaikki riippuu sinusta.
Te sen teitte. Alensitte minut tällaiseksi.
Ei, Winston. Sinä alensit itsesi.
Milloin ammutte minut?
Siihen voi olla pitkä aika, mutta älä luovu toivosta.
Jokainen parantuu ajan myötä.
Lopuksi me ammumme sinut.
Painovoimalaki on pötypuhetta. Ei sellaista lakia ole.
Jos me molemmat uskomme, että minä leijun, silloin minä leijun.
Rakastan sinua.
Olet vahva, Winston. Sinulla on koko Puolue.
Sinä olet Puolue. Olet yksi meistä, yksi valituista.
Rakastan sinua. - Minäkin rakastan sinua.
Julia.
Julia rakkaani.
Julia!
Nouse ylös!
Seiso suorassa. Katso minua silmiin.
Kerro minulle, ja muistakin ettet valehtele.
Mitkä ovat tunteesi Isoaveljeä kohtaan? - Vihaan häntä.
Sinun pitää rakastaa.
Ei riitä, että tottelet. Sinun pitää rakastaa häntä.
Huone 101.
Kysyit minulta kerran, mitä on huoneessa 101.
Kerroin, että tiedät sen jo. Kaikki tietävät.
Se, mitä on huoneessa 101, on pahinta koko maailmassa.
Se on pahempaa kuin kivun tai kuoleman pelko.
Tuo kaikkein sietämättömin vaihtelee yksilöllisesti.
Se voi olla elävältä hautaaminen, kastrointi tai monta muuta asiaa.
Sinulle se on rotat. - Ei!
Mitä minun pitää tehdä? - Se, mitä sinulta edellytetään.
Mitä? Kuinka voin tehdä sen, jos en tiedä mitä se on?
Proletaarialueilla rotat voivat käydä vauvan kimppuun -
ja kalvaa sen luurangoksi viidessä minuutissa.
Ne käyvät myös sairaiden ja kuolevien kimppuun.
Ällistyttävästi ne huomaavat, milloin ihminen on avuton.
Älkää...
Maski sopii tarkoin päähäsi, eikä siinä ole uloskäyntiä.
Kun painan kytkintä, rotat siirtyvät häkin etuosaan.
Kun painan toista kytkintä, ovi nousee ylös.
Nälkäiset pedot ampaisevat kimppuusi kuin luodit.
Oletko koskaan nähnyt loikkaavaa rottaa?
Ne hyppäävät kasvoillesi ja porautuvat niihin.
Joskus ne aloittavat silmistä.
Joskus ne kaivautuvat poskien läpi ja ahmivat kielen.
Kertokaa, mitä te haluatte!
Mitä te haluatte?
Ei!
Rakastan sinua.
Tehkää se hänelle! Julialle!
Tehkää hänelle mitä tahdotte!
Repikää hänen kasvonsa, älkää minun!
Tehkää se Julialle!
Ei minulle!
Saharan autiomaassa valmistellaan suursotaoperaatiota -
sektoreilla 17 ja 18. Tiedotus päättyy tähän.
Veli.
Talo tarjoaa.
Kiitos, että tulit.
Valmistautukaa kuuntelemaan tärkeä tiedotus kello 15.30.
Uutinen on kansallisesti tärkeä.
Se koskee Euraasiaa vastaan käytävää sotaa. 15.30!
Olen huolissani Afrikan rintaman tilanteesta.
Kovin hälyttäviä uutisia. Olen ollut huolissani koko päivän.
Afrikan menettämisen lisäksi -
ensimmäistä kertaa Oseanian maaperää uhkaa miehitys.
Käsittämätöntä.
Olisi varmasti ollut mahdollista koukata heidän selustaansa.
Vaistoni sanoo, että tulossa on huonoja uutisia.
Kerroin heille kaiken sinusta.
Olen kiitollinen, että jäin kiinni ennen kuin oli myöhäistä.
Minäkin kerroin sinusta.
Ajatusrikokset, seksuaalirikokset, kaikki petoksesi.
Minun pitää mennä kokoukseen.
Meidän pitää tavata uudestaan.
Niin. Meidän pitää tavata uudestaan.
Olen syyllistynyt seuraaviin rikoksiin:
olen vietellyt Puolueen jäseniä, naisia ja miehiä, -
olen käynyt proletaarialueella, -
olen tahallani tartuttanut kupan vaimooni ja Puolueen jäseniin.
Olen muiden agenttien kanssa väärentänyt seteleitä -
turmellut teollisuuskoneita, saastuttanut vesivarastoja -
ja radiosignaalein ohjannut Euraasian ohjuksia -
Ilmakaista 1:n kohteisiin.
Tässä seison, Emmanuel Goldsteinin vaikutuksen uhrina, -
syyllisenä kaikkiin kohtiin. Olen iloinen, että jäin kiinni.
Olin mielenvikainen. Nyt olen parantunut.
Pyydän vain, että hyväksytte rakkauteni johtajaamme kohtaan.
Pyydän, että minut ammutaan, kun mieleni on vielä puhdas.
Loistava voitto!
Euraasian joukot on yllätetty valtaisalla strategisella iskulla.
Täydellisesti ajoitettu koukkaus murskasi vihollisarmeijan täysin.
Vankeja otettiin lähes miljoona...
Tarjoilija.
Voitto merkitsee sitä, että sota lähenee loppuaan.
Hienoja uutisia.
Rakastan sinua.
George Orwellin romaani 1984 ilmestyi vuonna 1949.
Elokuva kuvattiin Lontoossa keväällä vuonna 1984.
Uploaded by Sylvestri